Ekkert lát er á hörðum átökum Ísraela og Palestínumanna á Gasa. Hamasliðar skutu fjölda flugskeyta að Ísrael en ísraelski flugherinn hefur haldið uppi hörðum loftárásum í alla nótt og Ísraelar hafa sent fjölmennt herlið að landamærum Gaza.
Átökin fyrir botni miðjarðarhafs stigmagnast dag frá degi en tugir hafa látist í loftárásum síðustu daga og hundruð særst. Óttast er að hörð átök brjótist út við landamærin að Gasa.
Ísraelskt herlið er nú að koma sér fyrir við landamærin en átök hafa harðnað síðustu daga og ekkert lát á loftárásum. 83 Palestínumenn hafa fallið í loftárásum Ísraela frá því um helgina og hátt í fimm hundruð særst. Fjöldi íbúðarhúsa, meðal annars þrjár íbúðablokkir, eru rústir einar eftir árásir síðustu daga. Og þótt drægni palestínsku eldflauganna sé takmörkuð og þær langflestar skotnar niður af loftvarnakerfi Ísraela hafa nokkrar þeirra ratað til jarðar Ísraelsmegin landamæranna og valdið þar manntjóni.
Öryggisráð Sameinuðu þjóðanna kemur saman til neyðarfundar á morgun til að ræða ástandið og hefur Ísraelum og Palestínumönnum verið boðið að senda fulltrúa á fundinn. Þá hefur fjöldi ríkja kallað eftir friðsamlegri lausn en lítið borið á vilja til samninga með Ísraela og Palestínumanna. Benjamín Netanjahú, forsætisráðherra Ísraels, hvatti til stillingar í ræðu sem hann flutti í gærkvöld og sagði að árásunum verði að linna. Ekki aðeins loftárásum milli stríðandi fylkinga heldur einnig árásum á borgarana, en mörg dæmi eru um síðustu daga að hópar gyðinga hafi ráðist á araba á götum úti, og arabar á gyðinga, og barið til óbóta. Mark Regev, einn aðalráðgjafa Netanjahús segir tilgangslaust að semja um vopnahlé til skamms tíma því því án lausnar í deilunni sem báðir aðilar geti sætt sig við verði friðurinn skammvinnur.
This is a difficult time, but there's no point to have some sort of band aid quick fix, only to go through all this again next week.
Regev segir ólíklegt að átökunum linni í bráð. Stjórnmálaskýrendur telja að þetta ástand geti jafnvel varað í nokkrar vikur en til að því linni þurfi báðar fylkingar að geta lýst yfir sigri, Hamas-liðar þurfi að geta sagt að þeim hafi tekist að verja Palestínumenn og Jerúsalem og Ísraelar að þeir hafi varist árásunum, og látið þá sem ráðist að Ísraelum iðrast gjörða sinna. Það eru þó ekki allir svo svartsýnir. Joe Biden bandaríkjaforseti hefur verið að miðla málum og segir líklegt að átökunum ljúki fljótlega.
I had a conversation with Bibi Netanyahu (Israeli Prime Minister Benjamin Netanyahu) not too long ago. I will be putting out a statement very shortly on that. My expectation and hope is that this will be closing down sooner than later,
Ekkert lát er á hörðum átökum Ísraela og Palestínumanna á Gasa. Hamasliðar skutu fjölda flugskeyta að Ísrael en ísraelski flugherinn hefur haldið uppi hörðum loftárásum í alla nótt og Ísraelar hafa sent fjölmennt herlið að landamærum Gaza. 